**Pilkkujen käyttö rinnastuskonjunktioiden kanssa:**

Rinnastuskonjunktioita ovat:

* *ja, sekä, eli, tai, vai, mutta, vaan ja sillä*
* lisäksi rinnastuskonjunktioihin lasketaan ilmaisut *sekä-että ja joko – tai*

Rinnastuskonjunktiot toimivat pilkutuksen suhteen monella tapaa samoin kuin alistuskonjunktiot.

Myös rinnastuskonjunktioihin pätee se, että pilkkua niiden kanssa käytetään vain silloin, kun ne erottavat kaksi itsenäistä samanarvoista lausetta, joilla ei ole yhteistä osaa. ***Esimerkiksi näin: Aurinko paistoi, ja naapuri alkoi maalata taloaan.***

Yllä olevassa esimerkissä molemmat lauseet ovat itsenäisiä päälauseita, eikä niissä lauseissa ole mitään yhteistä tekijää.

***Esimerkki2: Jarmo sai kalan aamulla ja paistoi sitä sen jälkeen pannulla.***

Tässä esimerkissä pilkkua ei käytetä, koska ja- sanan rinnastavilla osilla on *yhteinen tekijä, Jarmo.*

Huom! Rinnastuskonjunktiot ***mutta, vaan, sillä*** ovat merkitykseltään sellaisia, että ne usein rinnastavat itsenäisiä lauseita toisiinsa. Tällöin lauseilla ei ole yhteistä osaa, joten niiden väliin tulee laittaa pilkku. Käytä siis aina pilkkua näiden sanojen kanssa, jos olet epävarma. Lisäksi vanhan, mutta vielä voimassa olevan pilkkusäännön mukaan konjunktioiden ”vaan” ja ”mutta” kanssa voi käyttää pilkkua aina.

Esimerkki: Ole varovainen lenkillä***, sillä*** tie on todella liukas!

**Pilkkujen käyttö alistuskonjunktioiden kanssa:**

**Alistuskonjunktiot:**

*että, jotta, koska, kun, jos, vaikka, kuin, kunnes*

* alistuskonjunktiot aloittavat aina sivulauseen! Tällöin sen ja päälauseen väliin tulee aina pilkku

**Pilkkujen käyttö relatiivipronominien kanssa:**

* relatiivipronominit joka ja mikä aloittavat sivulauseen, tällöin relatiivipronominin edelle kuuluu laittaa pilkkua

**Kysyvä sivulause ja pilkkujen käyttö:**

* kysyvä sivulause on lause, joka alkaa kysymyssanalla, mutta joka ei varsinaisesti ole kysymys. Esim: ”En tiedä, **mitä** kello on.”
* edellä oleva esimerkkilause siis vain tarkentaa päälauseen sanomaa
* kuten muidenkin sivulauseiden kohdalla, päälause ja kysyvä sivulause erotetaan toisistaan pilkun avulla

**Pilkkua siis käytetään:**

1. **Kun päälause erotetaan sivulauseesta**
2. **Kun päälause erotetaan toisesta itsenäisestä päälauseesta**
3. **Kun sivulause erotetaan toisesta itsenäisestä sivulauseesta**
4. **Kun luetteloidaan asioita**
5. **Kun irrotetaan johtolause sitaatista (esim: ”Hieno päivä”, isä sanoi)**
6. **Kun Käytetään irrallista lisäystä (esim: ”Minun on vaikea keskittyä opiskeluun, etenkin keväällä)**